налице съгласно техните законови или подзаконови разпоредби, се прилага по отношение на Агенцията и нейните служители в изпълнение на настоящото споразумение по начин, еквивалентен на начина, по който такава защита се прилага по отношение на гражданите на съответните държави.МЕЖДУНАРОДНА ОТГОВОРНОСТЧлен 17Всеки иск от страна на Общността или на държавите срещу Агенцията или от страна на Агенцията срещу Общността или държава, по отношение на каквато и да било вреда, възникнала във връзка с изпълнението на предпазните мерки по настоящото споразумение, различна от вреда, възникнала от ядрен инцидент, се урежда в съответствие с международното право.МЕРКИ ВЪВ ВРЪЗКА С ПРОВЕРКА ЗА НЕРАЗПРОСТРАНЕНИЕ НА ЯДРЕНИ МАТЕРИАЛИЧлен 18В случай, че Съветът след получаване на доклад от Генералния директор реши, че дадено действие, извършено от Общността или от държава, доколкото някоя от страните е индивидуално засегната, е съществено и спешно с оглед гарантиране на проверката, че даден ядрен материал, предмет на прилагане на предпазни мерки съгласно настоящото споразумение, не е отклонен за производство на ядрени оръжия или други ядрени взривни устройства, Съветът може да призове Общността или тази държава незабавно да предприемат необходимото действие, независимо дали са задействани процедурите за разрешаване на спор съгласно член 22.Член 19В случай, че Съветът след проучване на съответната информация, докладвана от Генералния директор, констатира, че Агенцията не е в състояние да провери, че не е налице отклонение на ядрен материал, подлежащ на предпазни мерки съгласно настоящото споразумение, с цел производство на ядрени оръжия или други ядрени взривни устройства, той може да изготви отчетите, предвидени съгласно член ХII, параграф В от Устава, а също и да предприеме, когато е приложимо, други мерки, предвидени съгласно този параграф. При предприемане на такова действие Съветът следва да вземе предвид степента на защита, предвидена в предпазните мерки, които са приложени, и да предложи на Общността или на държавата, доколкото някоя от страните е индивидуално засегната, разумни възможности за представяне пред Съвета на всякакви необходими уверения.ТЪЛКУВАНЕ И ПРИЛАГАНЕ НА СПОРАЗУМЕНИЕТО И РАЗРЕШАВАНЕ НА СПОРОВЕТЕЧлен 20По искане на Агенцията, на Общността или на дадена държава се предвиждат консултации по всеки въпрос, произтичащ вследствие на тълкуването или прилагането на настоящото споразумение.Член 21Общността и държавите имат право да изискват всеки въпрос, произтичащ във връзка с тълкуването или прилагането на настоящото споразумение, да бъде разглеждан от Съвета. Съветът кани Общността и съответната страна за участие в обсъждането на всички такива въпроси от Съвета.Член 22Всеки спор, възникнал във връзка с тълкуването или прилагането на настоящото споразумение с изключение на споровете, отнасящи се до констатация, направена от Съвета съгласно член 19, или на действие, предприето от Съвета, и произтичащо от такава констатация, който не е разрешен чрез преговори или друга процедура, съгласувана между Агенцията, Общността и държавите, по искане на която и да е от страните, подлежи на отнасяне до арбитражен съд, съставен от петима арбитри. Общността и държавите определят двама арбитри, а Агенцията също определя двама арбитри, като така посочените четирима арбитри избират петия арбитър, който изпълнява функциите на председател.Ако в срок от тридесет дни от подаването на молбата за арбитраж Общността и държавите или Агенцията не са определили по двама